ค้างคาวมาแรง
โทนี พูลิส กุนซือวัย 59 ปี เป็นผู้จัดการทีมรายที่ 5 ในพรีเมียร์ลีก ที่ถูกปลดออกจากตำแหน่งในฤดูกาลนี้ต่อจากแฟรงค์ เดอ บัวร์, เคร็ก เชคสเปียร์, โรนัลด์ คูมัน และสลาเวน บีลิช,นอกจากทีมระดับท็อป 6 ที่เรียงแถวกันยึดหัวตารางตามความคาดหมายแล้ว ทีมที่เหลือมีเซอร์ไพรส์ให้เห็นมากมาย,รองจาก 6 อันดับแรก คือ ทีมอย่างเบิร์นลีย์ (7), วัตฟอร์ด (8), ไบรท์ตัน (9), ฮัดเดอร์สฟิลด์ (10) และนิวคาสเซิล (11) โดยเฉพาะ 3 ทีมหลังเพิ่งขึ้นชั้นมาจากลีกแชมเปียนชิพทั้งหมด,ส่วนทีมกลางตารางในอดีตมีจุดเด่นที่ ฟอร์มการเล่นเหนียวแน่น ชนะทีมเล็กได้ เจอทีมใหญ่ก็มีพลิกล็อก เช่น เซาแธมป์ตัน, สโต๊ก, เอฟเวอร์ตัน, เวสต์บรอมวิช และเวสต์แฮม กลับทำผลงานน่าผิดหวัง เป็นเหตุให้กุนซือโดนเด้งไปถึง 3 คน (คูมัน, พูลิส, บีลิช),การดำรงอยู่ในพรีเมียร์ลีกมีเดิมพันสูงมาก ผู้บริหารและเจ้าของทีมจึงต้องรีบปรับเปลี่ยน หาคนใหม่มากอบกู้สถานการณ์ แม้จะไม่มีอะไร การันตีได้ว่าจะรอดตกชั้นก็ตาม เพราะส่วนใหญ่ให้โอกาสโค้ชคนเดิมมาระยะหนึ่งแล้วแต่ทีมไม่ดีขึ้น,เดอะ แบ็กกี้ส์ เวสต์บรอมวิช มีเจ้าของเป็นนักธุรกิจชาวจีนชื่อ ไล กั๊วะฉวน ที่เข้ามาซื้อทีมเมื่อปีที่แล้วด้วยวงเงินราว 150-200 ล้านปอนด์,หลังปลดพูลิสออกไป เกมเก้าอี้ดนตรีก็บรรเลงขึ้นมาทันที มีข่าวเวสต์บรอมวิชมองไว้หลายคน ทั้งคูมัน, บีลิช, อลัน พาร์ดิว, ไนเจล เพียร์สัน, มาร์ติน โอนีล และแซม อัลลาร์ไดซ์ ส่วนพูลิสไปมีชื่อจ่อเสียบพอล คลีเมนต์? กุนซือ หงส์ขาว สวอนซี ที่ทำทีมรั้งรองบ๊วยของตาราง รอดูกันต่อไปว่าทีมที่เปลี่ยนโค้ชในช่วงครึ่งฤดูกาล แรกจะหนีตายได้ทันหรือไม่,ส่วนสถานการณ์ในลาลีกาสเปน บาร์เซโลนานำโด่ง ทิ้งห่างคู่แข่งสำคัญทั้งเรอัล มาดริด และแอตเลติโก มาดริด ถึง 10 แต้มหลังเตะไป 12 นัด,ราชันชุดขาวที่กวาดแชมป์ทั้งลาลีกาและแชมเปียนส์ลีก อยู่ในช่วงขาลงอย่างไม่น่าเชื่อ สื่อโฟกัสไปที่ฟอร์มการเล่นของคริสเตียโน โรนัลโด ที่ตกเป็นข่าวขัดแย้งกับสโมสรเรื่องการต่อสัญญา และมีปัญหากับเพื่อนร่วมทีม โรนัลโดที่เคยยิง กระจาย ทำได้ลูกเดียวจากการลงสนาม 8 นัดในลาลีกาซีซั่นนี้,ไอ้ค้างคาว บาเลนเซีย กลายเป็นม้ามืดยึดรองจ่าฝูงตามหลังบาร์ซา 4 แต้ม และนำ 2 ทีมดังจากมาดริด 6 แต้ม ย้อนกลับไปเมื่อ 18 เดือนก่อน แฟนบอลคงจำกันได้ แกรี เนวิลล์ ขึ้นชั้นคุมทีมบาเลนเซีย 4 เดือนอันดับร่วงลงเรื่อยๆ สุดท้ายก็โดนปลด จนกระทั่งได้มาร์เซลิโนมารับงานต่อ ฟอร์มพุ่งพรวด,ซิโมเน ซาซา หัวหอกอิตาเลียนที่เคยเป็นตัวตลกในยูโร 2016 จากท่ายิงจุดโทษแปลกๆ เคยล้มเหลวกับเวสต์แฮมฤดูกาลที่แล้ว กลายเป็นทีเด็ดของบาเลนเซียยิงได้ 9 ประตู ในทีมยังมีอันเดรียส เปไรรา มิดฟิลด์แมนฯยูที่ถูกยืมตัว มาด้วย,บาเลนเซียมีโอกาสติดท็อปโฟร์ลาลีกาคว้าโควตาแชมเปียนส์ลีก วันอาทิตย์ที่ 26 พ.ย. จะเล่นในบ้านทำศึกใหญ่กับบาร์ซา ถ้าชนะได้จะไล่จี้จ่าฝูงเหลือห่างแต้มเดียว อยู่ในเส้นทางลุ้นแชมป์ได้เหมือนกัน,ส่วนแฟนบอลท่านใดสนใจที่จะไปชมเกมดาร์บี้แมตช์ระหว่างแมนฯยูกับแมนฯซิตี้ ที่โอลด์แทรฟเฟิร์ด วันที่ 10 ธ.ค. เดินทางท่องเที่ยวอังกฤษพร้อมดูบอลระหว่างวันท่ี 8–14 ธ.ค.ติดต่อสอบถามได้ที่เวิลด์ แพลนเน็ต โทร. 08–4545–5353.,โต้ บ้านแหลม
ไอ้ค้างคาว บาเลนเซีย กลายเป็นม้ามืดยึดรองจ่าฝูงตามหลังบาร์ซา 4 แต้ม และนำ 2 ทีมดังจากมาดริด 6 แต้ม 
ลาลีกาสเปน,บาเลนเซีย,มาร์เซลิโน,แชมเปียนส์ลีก,ตะลุยฟุตบอลโลก